DH. A36.62105. SOLICITUDE DE CAUDAL DE AUGA DA ASOCIACIÓN DE VECIÑOS STA. MARÍA DE PAREDELA NO CONCELLO DE MEIS–COMPETENCIA DE PROXECTOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/04/2022)

Augas de Galicia procede, mediante o presente anuncio, a someter a competencia de proxectos a instancia presentada relativa á solicitude dunha concesión de augas superficiais procedentes do río Canón para o accionamento dun muíño conforme preceptúan os artigos 104 e seguintes do RD.849/1986, de 11 de abril, polo que se aproba o Regulamento do Dominio Público Hidráulico (RDPH) Nome e enderezo do peticionario: AA. VV. Santa María de Paradela (NIF ****1456) Representante: Julian Tomas Carpen Ullah (DNI ****8979) Destino do aproveitamento: Accionamento de muiño. Caudal de auga solicitado: 806,10 litros/segundo. Corrente de onde se derivarán as augas: Río Canón Termos municipais onde radican as obras: Meis A antedita petición tramitarase de conformidade co disposto no artigo 105 RDPH, abríndose deste modo o trámite de competencia de proxectos para que no prazo de un (1) mes, a contar dende o día seguinte á súa publicación no Boletín Oficial da Provincia de Pontevedra, o peticionario presente instancia concretando a correspondente petición e demais aspectos previstos no antedito artigo 105 e achegue á mesma o proxecto e demais documentación prescrita no artigo 106 do RDPH. Durante este prazo admitiranse outras peticións que teñan o mesmo obxecto ou sexan incompatibles con aquela, podéndose presentar con estas peticións proxectos en competencia. Denegarase a tramitación posterior de toda petición que supoña unha utilización de caudal superior ao dobre do que figura máis arriba como petición base do concurso, de acordo co artigo 105 do RDPH, sen prexuízo de que o peticionario que o pretenda poida, dentro do prazo fixado neste anuncio para a admisión de peticións, acollerse á tramitación indicada no parágrafo 3 do antedito artigo 105 RDPH, remitindo a súa petición na forma prevista no artigo 104 do mesmo, e solicitando a paralización do trámite da solicitude publicada inicialmente. Neste caso, á petición achegará resgardo acreditativo do ingreso na Caixa Xeral de Depósitos da Tesourería da Consellería de Economía e Facenda dunha fianza pola cantidade de tres mil (3.000 €) euros, para responder da presentación do documento técnico correspondente á súa petición. Os documentos técnicos presentaranse por quintuplicado exemplar debidamente precintados, en calquera das dependencias da Zona Sur de Augas de Galicia e por calquera dos medios que autoriza a Lei 39/2015, do 1 de outubro, do procedemento administrativo común das administracións públicas, acompañados dun sobre que conteña a instancia dirixida á directora de Augas de Galicia na que se fará constar a solicitude para ser admitido ó concurso. O desprecintado dos documentos técnicos realizarase na forma sinalada no artigo 107 do RDPH e terá lugar, se non se solicita a paralización do concurso, ás 12 horas do sétimo día hábil posterior ao da conclusión do prazo de presentación de documentos, nas dependencias desta Zona Sur de Augas de Galicia, sitas en Vigo, na rúa San Salvador, 2 – 4º. A este acto deberán presentarse tódolos concorrentes. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)